title: "Greenlun/fe"
text: "Greenlun (\u00fc\u00fcb Greenluns: Kalaallit Nunaat  [kala\u02d0\u026cit nuna\u02d0t], \u00fc\u00fcb Deensk: Gr\u00f8nland [\u02c8g\u0280\u0153nlan\u0294]) as det gratst eilun faan a eerd. At eilun hiart efter a geografii tu Nuurd-Ameerika an as poliitisk en dial faan't k\u00f6ningrik Denemark. Det hee 55.860 lidj (2017). At hoodsteed faan't eilun as Nuuk.\n\nGeografii\n\nGeograafisk Laag\nGreenlun leit twesken 83\u00b040' an 59\u00b044' faan a nuurd tu a s\u00fc\u00fcd an 73\u00b010' an 11\u00b019' faan waast tu a uast. De huuchst ponkt faan't eilun as Gunnbj\u00f8rn Fjeld (3694 m). \u00d6ler berger san Mont Forel (3391 m) an Ejnar Mikkelsen Fjeld (3325 m). At eilun as seekssis grater \u00fc\u00fcs Tjiisklun.\n\nUun a nuurd leit det Arktisk Sia, uun a uast lei det Greenlun Sia, det Denemarkstruat an det Atlantisk Ootseaan, uun a s\u00fc\u00fcd leit det Labrador Sia an uun a waast lei det Davis-Struat, det Baffin-Bocht an det Nares Struat.\n\nTu a nuurd an waast leit Kanada, tu a uast Svalbard (wat dial faan Noorweegen as) an tu a s\u00fc\u00fcduast Islun.\n\nLunskap\n84% faan't eilun as m\u00e4 is bedobet.\n\nEilunen\nDet gratst eilun faan Greenlun (bit \u00fc\u00fcb't feestlun) as Disko Eilun.\n\nIndialing faan Ferwalting\nGreenlun hee sant 1. Janewoore 2018 fiiw komuunen. At eilun hee uk tau regiuunen, wat nian gemeenden hee: Thule Air Base (\u00fc\u00fcb Greenluns: Pituffik [\u02ccpitu\u02c8v\u02d0ik]) an de Norduast-Greenlun-Natschunaalpark (\u00fc\u00fcb Deensk: Gr\u00f8nlands Nationalpark). A komuunen san:\n\n At Qaasuitsup Komuun (hoodsteed: Ilulissat, lidj 17.147 (2017)) wiar faan 2009 ap tu 2018 en komuun. De 1. Janewoore 2018 as det iin uun tau komuunen diald wurden: at Avannaata Komuun an at Qeqertalik Komuun.\n\nHistoore\nAt histoore faan't eilun begand m\u00e4't iinwaanring faan d\u00f6n iarst Inuit f\u00f6\u00f6r amanbi 5000 juar. L\u00e4\u00e4der kaam a nuurdmaaner, diar am 1550 \u00fctj ap tu n\u00fc \u00fcnkleeret gr\u00fcnjer ferswoon. At eilun wurd 1721 \u201eweler\u00fctjfoon\u201c an faan deensken besiidlet. Sant 1. Mai 1979 hee Greenlun autonomii banen det deensk k\u00f6ningrik.\n\nKwelen\n\n \nDenemark"